

**PLANINSKO DRUŠTVO BREŽICE**

**vas vabi na planinski izlet**

**v Avstrijo, z ogledom Korške soteske**

**Izlet bosta vodila Janko Meglič iz PD Tržič in Tone Jesenko iz PD Brežice.**

**Odhod bo v nedeljo, 9. junija 2024, ob 6. uri**

**s parkirišča pri Restavraciji Štefanič.**

**Težavnost: nezahtevna označena pot; hoje bo približno uro in pol po Korški soteski in dobro uro za povratek po isti poti**

**Način prevoza: s kombiji**

**Potrebna oprema: planinska obleka, primerna vremenskim razmeram, planinski čevlji, pohodne palice**

**Obvezni dokumenti: veljavna planinska izkaznica, zdravstvena izkaznica in osebni dokument**

**Prehrana:** **iz nahrbtnika**

**Prijave: do četrtka, 6. junija 2024 oz. do zasedbe mest v kombijih**

pri **Lauri Rueh v »Vrtnici«** ali na **040 202 064**

**OPIS POTI:** vožnja do Tržiča, nato čez Ljubelj, skozi Brodi, Borovlje in Bajdiše, nato pa navzgor v Sele pod Košuto, s kratkim postankom za ogled na prelepo okolico

te gorske občine, ki leži na višini okrog 900 m. Sledila bo vožnja naprej po čudoviti

pokrajini in vzpon na razgledno sedlo Šajda. Po kratkem postanku se bomo

spustili na Obirsko, od koder vodi cesta skozi Korško sotesko v Korte.

Blizu je parkirišče. Pot skozi sotesko je zelo zanimiva in nenaporna.

V zadnjem delu izleta bo sledila vožnja proti domu skozi Železno Kapljo in Belo ter čez Jezerski vrh, s kratkim postankom na Jezerskem.

**Na izletu bodo z nami planinski prijatelji iz Tržiča Janko in Malči Meglič ter Mirka in Štefan Močnik.**

**V primeru slabega vremena bo tura 24 ur pred odhodom odpovedana.**

**OPOZORILO:**

**S prijavo na izlet udeleženka/udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!**

**Želimo vam varno in srečno hojo in lep planinski dan!**

